CELEX: 32007D0079
Language: lt
Date: 1170201600000
Title: 2007/79/EB: 2007 m. sausio 31 d. Komisijos sprendimas, iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Vengrijos naminiams paukščiams sukelia gripo viruso H5N1 potipis (pranešta dokumentu Nr. C(2007) 325) (Tekstas svarbus EEE )

2.2.2007   
            
            
               LT
            
            
               Europos Sąjungos oficialusis leidinys
            
            
               L 26/5
            
         
      KOMISIJOS SPRENDIMAS
   
   2007 m. sausio 31 d.
   iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Vengrijos naminiams paukščiams sukelia gripo viruso H5N1 potipis
   (pranešta dokumentu Nr. C(2007) 325)
   (Tekstas svarbus EEE)
   (2007/79/EB)
   EUROPOS BENDRIJŲ KOMISIJA,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2005 m. gruodžio 20 d. Tarybos direktyvą 2005/94/EB dėl paukščių gripo kontrolės Bendrijoje priemonių ir panaikinančią Direktyvą 92/40/EEB (3), ypač į jos 66 straipsnio 2 dalį,
   kadangi:
   
               (1)
            
            
               Direktyvoje 2005/94/EB nustatomos paukščių gripo kontrolės priemonės ir panaikinama 1992 m. gegužės 19 d. Tarybos direktyva 92/40/EEB, nustatanti Bendrijos paukščių gripo kontrolės priemones (4) nuo 2007 m. liepos 1 d.
            
         
               (2)
            
            
               Kadangi paskutinė Direktyvos 2005/94/EB perkėlimo į nacionalinę teisę data yra 2007 m. liepos 1 d., 2006 m. birželio 14 d. Komisijos sprendimas 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinantis Sprendimą 2006/135/EB (5) ir 2006 m. birželio 14 d. Komisijos sprendimas 2006/416/EB dėl tam tikrų pereinamojo laikotarpio priemonių, susijusių su didelio patogeniškumo naminių ir kitų nelaisvėje laikomų paukščių gripu Bendrijoje (6), buvo priimti, kol bus perkelta ta Direktyva. Šie sprendimai taikytini iki 2007 m. birželio 30 d.
            
         
               (3)
            
            
               Sprendimu 2006/415/EB nustatomos tam tikros apsaugos priemonės, taikytinos labai patogeniško naminių paukščių gripo protrūkio, kurį valstybėje narėje sukėlė H5 tipo A virusas, atveju, siekiant, kad gabenant naminius ir kitus paukščius bei jų produktus paukščių gripu nebūtų užkrėstos Bendrijos teritorijos, kuriose nėra nustatyta liga.
            
         
               (4)
            
            
               Vengrija pranešė Komisijai apie savo teritorijoje kilusį H5N1 protrūkį tarp naminių paukšči ir ėmėsi tinkamų priemonių, kaip nustatyta Sprendime 2006/415/EB, įskaitant A ir B teritorijų nustatymą, kaip nustatyta to Sprendimo 4 straipsnyje.
            
         
               (5)
            
            
               Komisija išnagrinėjo šias priemones bendradarbiaudama su Vengrija ir įsitikino, kad A ir B teritorijų, kurias nustatė kompetentinga tos valstybės narės institucija, ribos yra pakankamai toli nuo faktinio protrūkio vietos. Todėl galima patvirtinti Vengrijos A ir B teritorijų ribas ir nustatyti šio skirstymo į regionus trukmę.
            
         
               (6)
            
            
               Todėl būtina iš dalies atitinkamai pakeisti Sprendimą 2006/415/EB.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/415/EB priedas pakeičiamas šio Sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. sausio 31 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Direktyva 2004/41/EB (OL L 157, 2004 4 30, p. 33).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 10, 2006 1 14, p. 16.
   
      (4)  OL L 167, 1992 6 22, p. 1. Direktyva su paskutiniais pakeitimais, padarytais Direktyva 2006/104/EB (OL L 363, 2006 12 20, p. 352).
   
      (5)  OL L 164, 2006 6 16, p. 51. Sprendimas su paskutiniais pakeitimais, padarytais Sprendimu 2006/506/EB (OL L 199, 2006 7 21, p. 36).
   
      (6)  OL L 164, 2006 6 16, p. 61.
   
      PRIEDAS
      
         
            „PRIEDAS
            A   DALIS
            A teritorija yra nustatoma pagal 4 straipsnio 2 dalį:
            
                        ISO Šalies kodas
                     
                     
                        Valstybė narė
                     
                     
                        A teritorija
                     
                     
                        (Data, iki kurios taikoma)
                        pagal 4 straipsnio 4 dalies b punkto iii papunktį
                     
                  
                        Kodas
                        (jei pateikta)
                     
                     
                        Pavadinimas
                     
                  
                        HU
                     
                     
                        VENGRIJA
                     
                     
                        00006
                     
                     
                        Šiose Csongrád rajono savivaldybėse:
                     
                     
                        2007 3 1
                     
                  
                        Apsaugos zona
                     
                     
                        SZENTES LAPISTÓ külterület
                        NAGYMÁGOCS külterület (iš dalies)
                     
                  
                        Priežiūros zona
                     
                     
                        DEREKEGYHÁZ
                        FÁBIÁNSEBESTYÉN
                        NAGYMÁGOCS
                        ÁRPÁDHALOM (iš dalies)
                        SZENTES külterület (iš dalies)
                        SZEGVÁR külterület (iš dalies)
                        SZÉKKUTAS külterület (iš dalies)
                        DEREKEGYHÁZ
                     
                  B   DALIS
            B teritorija yra nustatoma pagal 4 straipsnio 2 dalį:
            
                        ISO Šalies kodas
                     
                     
                        Valstybė narė
                     
                     
                        B teritorija
                     
                     
                        (Data, iki kurios taikoma)
                        pagal 4 straipsnio 4 dalies b punkto iii papunktį
                     
                  
                        Kodas
                        (jei pateikta)
                     
                     
                        Pavadinimas
                     
                  
                        HU
                     
                     
                        VENGRIJA
                     
                     
                        00006
                     
                     
                        Šiose Csongrád rajono savivaldybėse:
                        ÁRPÁDHALOM
                        BAKS
                        BALÁSTYA
                        CSANYTELEK
                        CSONGRÁD
                        DÓC
                        EPERJES
                        FELGYŐ
                        HÓDMEZŐVÁSÁRHELY
                        KISTELEK
                        MÁRTÉLY
                        MINDSZENT
                        NAGYTŐKE
                        ÓPUSZTASZER
                        PUSZTASZER
                        SZEGVÁR
                        SZÉKKUTAS
                        SZENTES
                        TÖMÖRKÉNY“
                     
                     
                        2007 3 1